Rodičovské združenie pri Základnej škole ZŠ Ul. pohraničná 9 Komárno si môže aj v roku 2018 uplatniť 2% z dane, ktoré nám môžete poukázať prostredníctvom Vášho daňového priznania. Vaše 2 % pomôžu našim žiakom zlepšiť výchovnovzdelávací proces.
V predchádzajúcom roku sme z financií získaných z Vašich 2% z daní zakúpili didaktickú techniku, školský nábytok a stoly a stoličky do školskej jedálne. Ďakujeme.

**Dôležité termíny:**

**do 31. marca 2018** - Podanie daňových priznaní zo strany daňovníkov (fyzické osoby), ktorí podávajú daňové priznanie + podanie daňových priznaní právnickými osobami - Vyhlásenie je už súčasťou daňového priznania

**do 30. apríla 2018** - Zasielanie vyhlásení zo strany daňovníkov, za ktorých daňovú povinnosť vyrovná zamestnávateľ (zamestnanec okrem vyhlásenia zasiela aj Potvrdenie o zaplatení dane)

**Popis krokov pre venovanie 2% z dane**

**Zamestnanci**:

Požiadajte svojho zamestnávateľa o vykonanie ročného zúčtovania preddavkov na daň z príjmov a o vystavenie potvrdenia o zaplatení dane.

Vyplňte vyhlásenie o poukázaní 2 % dane. Uveďte vaše meno, rodné číslo, bydlisko a sumu zodpovedajúcu 2% zaplatenej dane.

**Najneskôr do 30. apríla 2018** pošlite/doručte formuláre daňovému úradu v mieste vášho bydliska.

**Pracovali ste ako dobrovoľník?**Ak ste pracovali aspoň 40 hodín ako dobrovoľník v roku 2017, máte možnosť venovať 3% z dane - požiadajte organizáciu, pre ktorú ste pracovali ako dobrovoľník o potvrdenie tejto práce.

**Fyzická osoba (ak si podáva samostatne daňové priznanie)**

priamo v daňovom priznaní vyplní kolónku na poukázanie 2 % zaplatenej dane

daňové priznanie doručí poštou alebo osobne prináležiacemu daňovému úradu v termíne na podanie daňového priznania.

Právnická osoba

priamo v daňovom priznaní vyplní jednu z troch kolóniek na poukázanie 2 % zaplatenej dane

daňové priznanie doručí poštou alebo osobne prináležiacemu daňovému úradu v termíne na podanie daňového priznania.

**Tlačivo:**